text: Borgmester: Kan ikke styre debatten
  11 maj 2015 kl. 14.27
  Borgmester H.P. Geil, Haderslev, mener, at det er uklogt at rejse sagen om to-sprogede byskilte igen i byrådet. ? Vi kan ikke styre debatten, noterer han over for TV SYD mandag.
  Debatten om to-sprogede skilte er blusset op, efter at en gruppe før weekenden hængte nye byskilte på tysk op ved flere indfaldsveje i Haderslev.
  - Debatten var ikke til at styre, siger H.P. Geil til TV SYD. Den dannede pludselig baggrund for en hel masse andre debatter. Facebook har været medvirkende til debatten tog en drejning.
  - Er du overrasket over den drejning?
  - Ja, det var jeg. Byskilte på tysk og frihed og forsoning, det var den ene del af det, og hvad det kan føre med sig, er den anden del. Og jeg ønsker ikke, at Haderslev by sjkal fremstå som et sted, hvor der stadig væk er krig.
  Slesvigsk Parti og Enhedslisten har bebudet, at de ønsker sagen i byrådet igen.
  - Det kan jeg ikke forhindre dem i, men jeg tror, det er uklogt. Min skiltesag har vist, at man ikke kan styre debatten. De får måske stemt af i byrådet, men jeg tror ikke, vi bliver meget klogere af det.
  Se hele interviewet med H.P. Geil (Varighed 3:17)
  